Lizzie Arnot. Elizabeth Arnot (1996-yil 1-martda tugʻilgan), Lizzie Arnot nomi bilan tanilgan shotlandiyalik futbolchi, «Reynjers» klubi va Shotlandiya terma jamoasi uchun toʻp tepadi. Klubdagi karyera. Arnot 2012-yil yanvar oyida Hibernian ayollar jamoasiga qoʻshilishdan oldin Shotlandiyaning "Edinburg City" va "Xatchinson Vale" klublarida oʻynagan. Hibernianda oʻynab, tizzasining xochsimon boylamlaridan jiddiy jarohat oldi, shu sababli u bir yilga yaqin futbol oʻynay olmadi va boshqa musobaqalar qatori Yevro-2017ni ham oʻtkazib yubordi. 2018-yilning may oyida jarohatidan tuzalib, yana terma jamoadan chaqiruv oldi. Terma jamoaga chaqiruv arafasida u Xiblar uchun kubok oʻyinida beshta gol urdi. 2018-yil iyun oyida BBC veb-sayti Arnotning Hibernianni tark etmoqchi ekanligi haqida xabar tarqtishdi. 2018-yil 27-iyun kuni Hibernian rasmiy veb-sayti Lizzie Arnot va Kirsty Smithning klubni tark etishini tasdiqladi. SHundan soʻng ikkalasi ham 2018/19-yilgi mavsum boshlanishidan oldin tuzilgan Angliyaning «Manchester United» klubining ayollar jamoasining futbolchisiga aylanishdi. 2018-yilning 19-avgust kuni Arnot «Manchester United»ning «Liverpul» ayollar jamoasiga qarshi birinchi rasmiy oʻyinida ilk golini kiritdi. 2020-yil 31-iyulda u Shotlandiya ayollar Premer-ligasining «Reynjers» klubiga oʻtdi. Terma jamoadagi karyera. 2015-yil 17-sentabrda u Shotlandiyaning asosiy jamoasida debyut qildi va ikkinchi boʻlimda zaxiradan maydonga tushdi. Shuningdek, u Shotlandiyaning 15 yoshgacha, 17 yoshgacha va 19 yoshgacha boʻlgan ayollar futbol jamoalarida oʻynagan.